**143. sorszámú Logisztikai ügyintéző megnevezésű szakképesítés szakmai és vizsgakövetelménye**

**1. AZ ORSZÁGOS KÉPZÉSI JEGYZÉKBEN SZEREPLŐ ADATOK**

1.1. A szakképesítés azonosító száma: 54 345 01

1.2. Szakképesítés megnevezése: Logisztikai ügyintéző

1.3. Iskolai rendszerű szakképzésben a szakképzési évfolyamok száma: 2

1.4. Iskolarendszeren kívüli szakképzésben az óraszám: 960-1440

**2. EGYÉB ADATOK**

2.1. A képzés megkezdésének feltételei:

2.1.1. Iskolai előképzettség: érettségi végzettség

2.1.2. Bemeneti kompetenciák: –

2.2. Szakmai előképzettség: –

2.3. Előírt gyakorlat: –

2.4. Egészségügyi alkalmassági követelmények: szükségesek

2.5. Pályaalkalmassági követelmények: –

2.6. Elméleti képzési idő aránya: 60%

2.7. Gyakorlati képzési idő aránya: 40%

2.8. Szintvizsga: –

2. 9. Az iskolai rendszerű képzésben az összefüggő szakmai gyakorlat időtartama:

5 évfolyamos képzés esetén a 9. évfolyamot követően 70 óra, a 10. évfolyamot követően 105 óra, a 11. évfolyamot követően 140 óra;

2 évfolyamos képzés esetén az első szakképzési évfolyamot követően 160 óra

**3. PÁLYATÜKÖR**

3.1. A szakképesítéssel legjellemzőbben betölthető munkakör(ök), foglalkozás(ok)

|  |  |  |  |
| --- | --- | --- | --- |
|  | A | B | C |
| 3.1.1. | **FEOR száma** | **FEOR megnevezése** | **A szakképesítéssel betölthető munkakör(ök)** |
| 3.1.2. | 3623 | Anyaggazdálkodó, felvásárló | Logisztikai ügyintéző |
| 3.1.3. | Anyag logisztikus |

3.2. A szakképesítés munkaterületének rövid leírása:

A logisztikai ügyintéző feladata a feladata a logisztikai tevékenységek tervezése, lebonyolítása, a logisztikai rendszerrel kapcsolatos vezetői munka támogatása

A szakképesítéssel rendelkező képes:

- rendelések, beszerzések, értékesítés (termék, szolgáltatás) lebonyolításában feladatokat ellátni

- tervezési feladatokat végezni az ellátási, készletezési, termelési folyamatokban

- kezelni a reklamációs eseteket

- elvégezni a raktári tevékenységgel kapcsolatos teendőket

- az árutovábbítással kapcsolatos feladatokat végezni

- nemzetközi szállítással, szállítmányozással kapcsolatos ügyintézői tevékenységet végezni

- kapcsolatot tartani a partnerekkel, ügyfelekkel

- döntés-előkészítéssel, információgyűjtéssel, elemzéssel segíteni a menedzsmentet

- munkájához tartozó informatikai és irodai eszközöket kezelni

3.3. Kapcsolódó szakképesítések

|  |  |  |  |
| --- | --- | --- | --- |
|  | A | B | C |
| 3.3.1. | **A kapcsolódó szakképesítés, részszakképesítés, szakképesítés-ráépülés** | | |
| 3.3.2. | **azonosító száma** | **megnevezése** | **a kapcsolódás módja** |
| 3.3.3. | 31 341 04 | Raktáros | részszakképesítés |

**4. SZAKMAI KÖVETELMÉNYEK**

|  |  |  |
| --- | --- | --- |
|  | A | B |
| 4.1. | **A szakképesítés szakmai követelménymoduljainak az állam által elismert szakképesítések szakmai követelménymoduljairól szóló kormányrendelet szerinti** | |
| 4.2. | **azonosító száma** | **megnevezése** |
| 4.3. | 11507-12 | Az áruforgalom lebonyolítása |
| 4.4. | 11508-12 | Az áruforgalom tervezése, irányítása, elemzése |
| 4.5. | 10032-12 | Marketing |
| 4.6. | 10034-12 | A logisztikai ügyintéző feladatai |
| 4.7. | 10035-12 | Szállítás, fuvarozás, szállítmányozás |
| 4.8. | 10036-12 | Termelési és nagykereskedelmi raktározás |
| 4.9. | 11498-12 | Foglalkoztatás I (érettségire épülő képzések esetén) |
| 4.10. | 11499-12 | Foglalkoztatás II. |
| 4.11. | 11500-12 | Munkahelyi egészség és biztonság |

**5. VIZSGÁZTATÁSI KÖVETELMÉNYEK**

5.1. A komplex szakmai vizsgára bocsátás feltételei:

Az iskolarendszeren kívüli szakképzésben az 5. 2. pontban előírt valamennyi modulzáró vizsga eredményes letétele.

Az iskolai rendszerű szakképzésben az évfolyam teljesítését igazoló bizonyítványban foglaltak szerint teljesített tantárgyak – a szakképzési kerettantervben meghatározottak szerint – egyenértékűek az adott követelménymodulhoz tartozó modulzáró vizsga teljesítésével.

5.2. A modulzáró vizsga vizsgatevékenysége és az eredményesség feltétele:

|  |  |  |  |  |
| --- | --- | --- | --- | --- |
|  | A | B | C | |
| 5.2.1. | **A szakképesítés szakmai követelménymoduljainak** | | | |
| 5.2.2. | **azonosító száma** | **megnevezése** | | **a modulzáró vizsga vizsgatevékenysége** |
| 5.2.3. | 11507-12 | Az áruforgalom lebonyolítása | | írásbeli |
| 5.2.4. | 11508-12 | Az áruforgalom tervezése, irányítása, elemzése | | írásbeli |
| 5.2.5. | 10032-12 | Marketing | | írásbeli |
| 5.2.6. | 10034-12 | A logisztikai ügyintéző feladatai | | írásbeli, szóbeli |
| 5.2.7. | 10035-12 | Szállítás, fuvarozás, szállítmányozás | | írásbeli |
| 5.2.8. | 10036-12 | Termelési és nagykereskedelmi raktározás | | írásbeli |
| 5.2.9. | 11498-12 | Foglalkoztatás I (érettségire épülő képzések esetén) | | írásbeli |
| 5.2.10. | 11499-12 | Foglalkoztatás II. | | írásbeli |
| 5.2.11. | 11500-12 | Munkahelyi egészség és biztonság | | írásbeli |

Egy szakmai követelménymodulhoz kapcsolódó modulzáró vizsga akkor eredményes, ha a modulhoz előírt feladat végrehajtása legalább 51%-osra értékelhető.

5.3. A komplex szakmai vizsga vizsgatevékenységei és vizsgafeladatai:

5.3.1. Gyakorlati vizsgatevékenység

A) A vizsgafeladat megnevezése: Raktározás

A vizsgafeladat ismertetése: Raktározással kapcsolatos dokumentumok kitöltése, áruátvételi folyamatok elvégezése, tárolási mód kiválasztása, tárolási hely kijelölése, betárolás elvégzése, megrendelések alapján komissiózási lista elkészítése, a komissiózási lista alapján árukiszedés elvégezése, kiszedett áru előkészítése kiszállításra, leltárterv készítése, leltározás főbb dokumentumainak összeállítása, munkabiztonsági és veszélyes áruk kezelésére vonatkozó alapvető jelölések értelmezése

A vizsgafeladat időtartama: 120 perc

A vizsgafeladat értékelési súlyaránya: 30%

B) A vizsgafeladat megnevezése: Szállítás, fuvarozás, szállítmányozás

A vizsgafeladat ismertetése: Az árutovábbítással, fuvarozással, szállítmányozással kapcsolatos okmányok kiállítása, az eladói teljesítést igazoló okmányok (hatósági engedélyek, finanszírozási okmányok, számlák stb.) felismerése, értelmezése, homogén illetve kombinált fuvarozási díjszámítás elvégzése

A vizsgafeladat időtartama: 60 perc

A vizsgafeladat értékelési súlyaránya: 20%

5.3.2. Központi írásbeli vizsgatevékenység

A vizsgafeladat megnevezése: A logisztika feladatai

A vizsgafeladat ismertetése: A központi vizsga az alábbi témaköröket foglalja magába:

Készletszintek és rendelési mennyiségek meghatározása

Készletelemzési feladatok ABC analízis illetve a készletmozgások figyelembe vételével

Rendelési mennyiségek meghatározása MRP segítségével

Rendelésütemezési feladatok

Lean elvek megjelenítése a folyamatokban

Disztribúciós csatornák megválasztása, disztribúciós rendszer készleteinek tervezése (DRP)

Logisztikai döntések költségeinek értékelése

Kisértékű termékek beszerzési folyamata

Beszállító-minősítési, -értékelési rendszer szempontjai

A logisztikai minőség fogalma

A minőség mérési és fejlesztési módszerei

TEN-hálózat és hazai szakaszai

A vizsgafeladat időtartama: 120 perc

A vizsgafeladat értékelési súlyaránya: 20%

5.3.3. Szóbeli vizsgatevékenység

A) A vizsgafeladat megnevezése**:** Raktározás

A vizsgafeladat ismertetése: A Központi vizsga az alábbi témaköröket foglalja magába:

A termelési és nagykereskedelmi raktárirányítás szoftverei

Tárolási módok és alkalmazásuk feltételei

Kötött helyes és szabad helyfoglalásos betárolás feltételei, jellemzői

A készletkezelés szabályai

Az árurendelés elemei, folyamata

A leltározás folyamata, leltározás dokumentumai

Selejtezés és leértékelés

A vevőkiszolgálás elemei

Raktári anyagmozgató berendezések

A komissiózás folyamata és eszközrendszere

Áruazonosító rendszerek és jellemzőik

A veszélyes áru kezelése, tárolása

A vizsgafeladat időtartama: 30 perc (felkészülési idő 15 perc, válaszadási idő 15 perc)

A vizsgafeladat értékelési súlyaránya: 10 %

B) A vizsgafeladat megnevezése: A logisztikai rendszer

A vizsgafeladat ismertetése: A Központi vizsga az alábbi témaköröket foglalja magába:

A logisztikai rendszer felépítése

Lean elvek

A logisztikai információs rendszer elemei és eszközei

A kiszolgálási színvonal és mérése

A disztribúciós csatornák sajátosságai

A rendelés feldolgozás folyamata

A beszállítói kapcsolatok kezelésének feladatai, beszerzési folyamatok

A termelésirányítás rendszere

A készletezési döntések összetevői, a készletek típusai, a készletértékelés elvei

Az anyagmozgató rendszerek jellemzői és eszközei

Minőségbiztosítási rendszerek, a minőségtanúsítás módja

Szavatosság, jótállás és termékfelelősség

Makro logisztika, optimális szállítási mód meghatározása

A vizsgafeladat időtartama: 30 perc (felkészülési idő 15 perc, válaszadási idő 15 perc)

A vizsgafeladat értékelési súlyaránya: 20 %

5.4. A vizsgatevékenységek szervezésére, azok vizsgaidőpontjaira, a vizsgaidőszakokra, a vizsgatevékenységek vizsgatételeire, értékelési útmutatóira és egyéb dokumentumaira, a vizsgán használható segédeszközökre vonatkozó részletes szabályok:

A szakképesítéssel kapcsolatos előírások az állami szakképzési és felnőttképzési szerv http://www.munka.hu című weblapján érhetők el a Szak- és felnőttképzés Vizsgák menüpontjában.

5.5. A szakmai vizsga értékelésének a szakmai vizsgaszabályzattól eltérő szempontjai:–

**6. ESZKÖZ- ÉS FELSZERELÉSI JEGYZÉK**

|  |  |
| --- | --- |
|  | A |
| 6.1. | **A képzési és vizsgáztatási feladatok teljesítéséhez szükséges eszközök minimumát meghatározó eszköz- és felszerelési jegyzék** |
| 6.2. | Telefon, fax |
| 6.3. | Számítógép internet csatlakozással |
| 6.4. | Projector |
| 6.5. | Irodai eszközök |
| 6.6. | Térkép |
| 6.7. | Számológép |
| 6.8. | Raktárirányítási szoftverek |

**7. EGYEBEK**